VEDTEKTER FOR PORSÁŊGGU SÁMIID SEARVI / PORSANGER SAMEFORENING

Vedtatt på årsmøtet 18. november 2016. Gjelder fra samme dato.

Navn og formål
§ 1.	Foreningens navn er Porsáŋggu Sámiid Searvi / Porsanger Sameforening, forkortet PSS.

§ 2.	Foreningens formål er:
a. Utvikle og styrke samisk kultur, språk og identitet.
b. Fremme samers økonomiske, politiske, territorielle og kulturelle rettigheter.
c. Gi kulturelle og sosiale tilbud basert på samisk språk og kultur.
d. Arbeide for at foreningen og NSR blir representert i Sametinget.

§ 3. 	Foreningen er tilsluttet Norgga Sámiid Riikasearvi – Norske Samers Riksforbund (NSR) og anerkjenner deres formålsparagraf.

Medlemskap og kontingent
§ 4.	Alle som tilslutter seg foreningens vedtekter kan bli medlemmer.

§ 5.	Medlemskontingenten fastsettes av NSR som også står for innkrevingen. Medlemskap anses som gyldig når kontingent er betalt innen de siste 12 måneder. Medlemmer må aktivt melde seg ut for å slettes fra medlemsregisteret.

§ 6.	Bare medlemmer med gyldig medlemskap kan velges til tillitsverv i foreningen.  

Styret
§ 7. 	Styrets oppgave er å lede foreningen mellom årsmøtene innenfor rammene av vedtektene og gjennomføre vedtak gjort på årsmøtet og medlemsmøter. 

§ 8. 	Styret ivaretar foreningens økonomiske interesser og sørger for regnskapsføring. Leder og to styremedlemmer tegner dets firma. Styret kan meddele prokura til styrets medlemmer.

Møter i Foreningen
§ 9.	Årsmøtet er foreningens høyeste organ og skal avholdes minst annet hvert år.  Medlemmer med gyldig medlemskap har fulle rettigheter.

§ 10.	Årsmøtet skal minimum behandle følgende saker:
a. Godkjenning av årsberetningen for perioden fra siste årsmøte.
b. Godkjenning av regnskap og revisjonsberetning for foregående kalenderår.
c. Eventuelle forslag til vedtektsendringer.
d. Eventuelle årsmøteuttalelser.
e. Budsjett for kommende år.
f. Velge et styre på tre eller fem medlemmer etter årsmøtets beslutning, bestående av: leder, nestleder, ett eller tre styremedlemmer og opp til tre rangerte varamedlemmer.
g. En valgkomite bestående av minst to medlemmer.
h. Det skal tilstrebes lik representasjon av hvert kjønn i alle styrer og utvalg.

§ 11. 	Ekstraordinært årsmøte skal avholdes når et flertall av styret eller minst 1/3 av medlemmene krever det.

§ 12. 	Styret kan innkalle til medlemsmøte ved behov, eller når minst 1/4 av medlemmene krever det. Medlemsmøtet eller styret utpeker medlemmer av valgstyret i kretsen.

§ 13. 	Leder innkaller til styremøte minst 4 ganger i året. Styret er beslutningsdyktig når minst 3 medlemmer er til stede. Dersom leder er fraværende, innkaller nestleder til styremøte, eventuelt et flertall av de ordinære styremedlemmer.

§ 14. 	Det kan gjennomføres skriftlige vedtak i styret per epost ved hastesaker. Vedtaket skal refereres på påfølgende ordinære styremøte.

Generelle møteregler
§ 15. 	Følgende regler gjelder for alle møter i foreningen:
a. Innkalling til årsmøte, med saksliste, sendes medlemmene med 14 dagers frist, til medlemsmøter gjelder 7 dagers fris
b. Sakspapirer til årsmøtet sendes medlemmene minst 7 dager før årsmøtet.
c. Innkalling og sakspapirer kan sendes per epost eller vanlig post, som er sidestilte når medlemmet har oppgitt epost-adresse.
d. Det tilstrebes at all kommunikasjon med medlemmene skal skje både på samisk og norsk.
e. Møtet behandler de saker som står på den foreslåtte saksliste. Møtet kan likevel beslutte med alminnelig flertall at andre saker skal behandles.
f. Vedtak og votering i møtet skjer etter regler i NSR’s vedtekter § 17.
g. Det skal føres protokoller for møtene som minst angir tid og sted for møtet, saksliste og hva som ble vedtatt. Ethvert medlem har rett til innsyn i protokollene.

Vedtektsendringer og oppløsning
§ 16.	Endring av vedtektene kan gjøres av årsmøtet når fremlegg om endring er kunngjort sammen med innkallingen til årsmøtet. Endring av vedtekter krever 2/3 dels flertall blant de fremmøtte med stemmerett.
 
§ 17.	Forslag om å oppløse foreningen behandles som vedtektsendring, og må vedtas på to påfølgende ordinære årsmøter. Dersom foreningen vedtas oppløst tilfaller foreningens arkiv, økonomiske midler og øvrige aktiva NSR.
